สวัสดิ์ดีค่ะ ตอนนี้ตั้งครรภ์ได้ 35 W เเต่มีตกขาวสีเขียวมีกลิ่นแล้วก็คัน ก่อนตั้งครรภ์เคยเป็นมาเเล้วค่ะ เเต่ไปซื้อยากินเเล้วก้อยาเหน็บก้อหายเป็นกติ เเต่พอตั้งครรภ์ก็กลับมาเป็นอีกค่ะ มามากกว่าปกติ กลิ่นเหม็นคาวคันด้วย ไปหาได้ยาเหน็บมาเเต่ก้อไม่หายค่ะ กังวลมากเลยค่ะตอนนี้ใกล้จะครบกำหนดคลอดเเล้วด้วย กลัวจะเป็นมะเร็งปากมดลูกด้วย
 ปกติ ตกขาวตอนท้องจะมีมากกว่าก่อนท้อง ไม่มีกลิ่น สีขาวนวล การที่มีตกขาวสีเขียวน่าจะเกิดจากเชื้อแบคทีเรียเข้าแทรกซ้อน การที่เหน็บยาแล้วไม่หายอาจเป็นได้ว่าเป็นเชื้อคนละตัว และ ไม่ตอบสนองต่อยาฆ่าเชื้อที่อยู่ในยาเหน็บ ควรกลับไปพบแพทย์อีกทีเพื่อเปลี่ยนยาครับ ส่วนที่กลัวเป็นมะเร็งอาการไม่เหมือนนะครับ โดยทั่วไปตอนฝากครรภ์ แพทย์จะตรวจมะเร็งปากมดลูกให้ก่อนหนึ่งครั้ง Papsmear และตรวจอีกที หลังคลอด 6 อาทิตย์ ครับ ถ้ามีอะไรผิดปกติเหมือนมะเร็งแพทย์คงแจ้ง และ ทำคลอดทางการผ่าตัดหน้าท้องไปแล้ว จึงไม่ต้องกังวลครับ โอกาสเป็นมะเร็งปากมดลูกขณะท้อง มีโอกาสน้อยมากครับ คราวหน้าถ้าต้องไปฝากท้องอีกควรสอบถามแพทย์ให้ละเอียด จะได้สบายใจครับ